Document ID: /roh_data/filtered/fineweb-2-filterrobots_roh.jsonl.gz/29432

Il persunal da la clinica da dunnas Fontana a Cuira ha gì ils mauns plains da far. 72 naschientschas dapli che l’onn avant ha quai dà. Per las spendreras ha quai muntà occasiunalmain dis da lavur da 12, 14 u schizunt 16 uras a di.
Ulteriur Grischun
I n’ha dentant betg dà en tut ils ospitals dal Grischun uschè bleras naschientschas sco a Cuira. Totalmain èn las cifras da naschientschas restadas pli u main stabilas. En ils ospitals grischuns ha quai da l’onn passà 4,7 % dapli naschientschas che l’onn 2015, è quai cunzunt pervi dal grond augment da naschientschas a Cuira.
La rolla dals esters
L’augment da naschientschas è era d’engraziar a las persunas da l’exteriur. En il Grischun era l’onn 2015 prest mintga quart novnaschì burgais da l’exteriur. Senza els na dess quai pli u main nagin augment da naschientschas en il Grischun.
TR Telesguard 17:40